Diari Oficial de la Generalitat Valenciana


Sumari del DOGV 3104, del 21-10-1997 (1997/10626)

ACORD de 14 d'octubre de 1997, del Govern Valencià, pel qual declara la urgent ocupació dels béns i drets subjectes a expedient d'expropiació forçosa de l'Ajuntament de Montroy.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   3104

Data del DOGV
:   21-10-1997

Secció del DOGV
:   ALTRES ANUNCIS - EXPROPIACIONS

Número del document
:   1997/10355


Data del document
:   14-10-1997

Organisme emissor
:   Conselleria de Presidència

Tipus de document
:   Acord

3535 ACORD de 14 d'octubre de 1997, del Govern Valencià, pel qual declara la urgent ocupació dels béns i drets subjectes a expedient d'expropiació forçosa de l'Ajuntament de Montroy. [97/M10979]
  
El Govern Valencià, en la reunió del dia 14 d'octubre de 1997, adoptà l'acord següent:
  
L'Ajuntament de Montroy, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'urbanització de diversos carrers, l'expropiació i obertura de la prolongació del carrer de la Pau.
  
Aquesta declaració d'urgent ocupació es justifica per les següents raons:
  
El fet que l'execució de l'expropiació i obertura de la prolongació del carrer de la Pau, en ser un vial del nucli urbà que discorre paral·lel a la carretera comarcal 3322, permetria la circulació interior sense accedir a la carretera, i s'evitaria el risc que suposa la circulació de la gran quantitat de vehicles agrícoles que hi ha al municipi.
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, algunes de les quals van presentar al·legacions que han sigut resoltes pel Ple de la corporació. En l'expedient consten l'aprovació del projecte tècnic d'obres, l'acta de replanteig i l'oportuna retenció de crèdit.
  
Per tot això, i ateses les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat Valenciana, a proposta del conseller de Presidència, el Govern Valencià,
  
ACORDA
  
Declarar la urgent ocupació dels béns i drets subjectes a expedient d'expropiació forçosa instruït per l'Ajuntament de Montroy per a l'execució del projecte d'urbanització de diversos carrers, l'expropiació i obertura de la prolongació del carrer de la Pau.
  
Relació de béns afectats
  
Nom del propietari: Asunción Lacalle Femenía i altres
  
Domicili: carrer Major, 22 Montroy
  
Descripció de la finca: parcel·la número 2, de 160,21 metres quadrats
  
Referència cadastral: 5876102
  
Terreny destinat a horta, cultiu de temporada
  
Nom del propietari: Ricardo Voltaina Voltaina
  
Domicili: carrer de Blasco Ibáñez, 87 Montroy
  
Descripció de la finca: parcel·la número 3, de 39,51 metres quadrats de superfície.
  
Referència cadastral: 5876103
  
No té façana al carrer de la Pau
  
Nom del propietari: Vicente Ferrer Cantó
  
Domicili: carrer de Jaume I, 1,1a Real de Montroy
  
Descripció de la finca: parcel·la número 4, de 110,53 metres quadrats
  
Referència cadastral: 5876104
  
Terreny destinat a horta, cultiu de temporada
  
Nom del propietari: José Aparicio Mas
  
Domicili: carrer del Raval, 58 Montroy
  
Descripció de la finca: parcel·la número 5, de 81,74 metres quadrats
  
Referència cadastral: 5876105
  
Terreny destinat a horta, cultiu de temporada i fruiters
  
Està tancat
  
Nom del propietari: José Vicente Gómez Campos
  
Domicili: carrer del Raval, 60 Montroy
  
Descripció de la finca: parcel·la núm. 6, de 36,14 metres quadrats.
  
Referència cadastral: 5876106
  
Terreny destinat a horta, cultiu de temporada.
  
Nom del propietari: Miguel R. Campos Espert
  
Domicili: carrer de les Palmeres, 5, 1a, 7a Montroy
  
Descripció de la finca: parcel·la número 8, de 47,08 metres quadrats
  
Referència cadastral: 5876108
  
Terreny destinat a horta, cultiu de temporada.
  
Nom del propietari: Milagros Blasco Femenía
  
Domicili: carrer del Molí, 8 Montroy
  
Descripció de la finca: parcel·la número 9, de 81,59 metres quadrats
  
Referència cadastral: 5876199
  
Terreny destinat a horta, cultiu de temporada
  
Aquest acord haurà de publicar-se en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant l'Ajuntament al·legacions als sols efectes de reparar possibles errors que s'hagen produït en relacionar els béns afectats per la urgent ocupació.
  
Contra el present acord, que posa fi a la via administrativa, es pot interposar, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació d'aquest acord en el DOGV, de conformitat amb allò que s'ha establit en els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de la citada Llei 30/1992), sense perjudici que les persones interessades puguen exercir qualsevol altre recurs que estimen oportú.
  
Valencia, 14 d'octubre de 1997
  
El conseller secretari del Govern Valencià,